1Vanyalukolo vangu, pemwiva mukumufuuwa Umutwa Yesu Kilisito Umutwa va indolo, mulavahagula avanu. 2Tutigile umunu uyungi yeafwite inyamwidole mufyala imbuyapile isahabu na imyenda iminofu, akwingila pamukong'ano gwenyu, na baho kangi akwingila umunu umumikaa yeafwite fibi, 3wone mumupela ululumbo yula yeafwite wunofu na ukumutigila: “Kong'omale ipa apanofu,” na ukumutigila yula umumikaa, “Veve wimage uko,” apangi, “Kong'omale ipa pasi,” 4mbi ulo si lwe luhagu pagati apenyu? Mbi uwo uwulamusi wenyu siwuhumiti mumahosa amanangifu? 5Vanyalukolo vangu avende, mupulikisage! Mbi Nguluvi si avahagwe avanu vala avamikaa mung'i umu sambi vave vanono mu lufuuwo na ukwanukila Uwutwa wealavahuvise vala avamwenda? 6Neke nyenye mukuvabedala avanu avamikaa! Mbi, avanono sive vawo vevakuvawonela na ukuvakuluna mbaka mu wuhigilo? 7Mbi sive vawo vevakuliliga ilyo ilitawa lyenyu ilinofu lyemwapelitwe? 8Wone mwikwisa yila indagilo ya Umutwa ndawe yandikwe mu Wandike Uwelu; “Mwendage umunyafivawo vako ndawe lukwiyenda yiveve,” apo muva mwipiga wunofu hilo. 9Neke wone muvabagule avanu, ipo, mwipiga inzanangifu, nayo indagilo yivahiga nyenye ukuta mwivananzi. 10Yeakwananga ululagilo ulumwi mundagilo, uyo ava mwananzi ananzile indagilo mbesili. 11Pakuva yuyula yeatigee, “Ulava mugoni,” yeyuyo yealonzile kangi, “Ulawulaga.” Sweno, nambi wone supigiti uwugoni, kumbi uwulige, veve yewananzile indagilo. 12Sweno, mulongage na ukupiga wita avanu vesavahigwa ukukola indagilo isiletaga uwutemapawo. 13Pakuva uluhigilo lwalwiva lugaya lusungu kulumunu yesilagila ulusungu; nambi ndahihyo ulusungu lwalwidwesa uluhigilo. 14Kwina ukwambula kuki, vanyalukolo vangu, pe umunu itigila ina lufuuwo we mugaya fipigo? Mbi ulufuuwo luhwanite ukumupoka? 15Tutigile yuva apangi umuhasa afulike mugaya myenda nambi ifilyo. 16Lwinoga kiki nyenye ukuvatigila iwo, “Mugendelage uludodi mukootage umoto pemwiguta.” Wesimukuvapela fila fyevagulwime mu wunani wawo? 17Lwindahihyo, ulufuuwo hela lwiyena pelugaya ifipigo ulo lufwe. 18Neke umunu ahwanite atigile, “Veve wina ulufuuwo, nane ndina ifipigo!” Ena! Mundagilage lwe umunu ahwanite ave na ulufuuwo ulugaya ifipigo, nani ndivalagila ulufuuwo lwangu ukukola ifipigo fyangu. 19Veve wifuuwa ukuta kwali Nguluvi yumwi ulo lunofu! Na amasoka gagifuuwa lulo nu ukukuvila. 20Ve mupuva veve! Ngali, wisaka ukulagilwa ukuta ulufuuwo ulugaya ifipigo lufwe? 21Mbi Abulahamu ukukwetu lwave ndawuli ukwidikilwa ukuva mugolofu? Kwa ukwimila ifipigo fyakwe, ulusika lweamutawulige umwanakwe Isaki ave nambika pala pifunyo. 22Wilava, lino ukuta ulufuuwo lwakwe lwagendasige na ifipigo fyakwe; ulufuuwo lwakwilaniche mufipigo fyakwe. 23Ipo pepene pewakwilye wula Uwandike Uwelu uwitigilaga: “Abulahamu amufuuvitwe Nguluvi, na ukukola ulufuuwo lwakwe idikilwe ukuva munu mugolofu; na palulo Abulahamu atambulwe munyawiyendi va Nguluvi.” 24Mwilava, lino, ukuta umunu aakwidikilwa ukuva mugolofu ukwimila ifipigo fyakwe, si wita ukwimila ulufuuwo hela lwiyena. 25Mbi si lwendahihyo na kwa yula umugoni Lahabu; apelitwe uwugolofu kwa ifipigo peavanuche vala avatume, na ukuvasindika vahume kwa ing'asi iyingi? 26Sweno, ndawe umuvili pemugaya umuhe gufwe, lwelulo na ulufuuwo pelugaya ifipigo lufwe.
Copyright
Learn More
bem_Latn zho_Hant eng_Latn